ΑΡΧΑΙΑ ΕΛΛΗΝΙΚΗ ΓΛΩΣΣΑ Β΄ ΓΥΜΝΑΣΙΟΥ - Ενότητα 4Β1

**Λ Ε Ξ Ι Λ Ο Γ Ι Κ Α**

● **Α ρ χ α ί α / Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α****Π****Λ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***κάλλος* (*τό*)** | ● **(α)** ομορφιά, για να υπογραμμίσουμε την υψηλή αισθητική απόλαυση που προκαλεί η τελειότητα του ανθρώπινου σώματος ή του φυσικού περιβάλλοντος (=ωραιότητα, καλλονή). | ● *O Eρμής του Πραξιτέλη, άγαλμα που εκτίθεται στο Μουσείο Αρχαίας Ολυμπίας, θεωρείται η τέλεια έκφραση του σωματικού* ***κάλλους****.* |
| ● **(β)** [στον πληθυντικό: *τα κάλλη*] το σύνολο των στοιχείων που καθιστούν κάποιον ωραίο, ελκυστικό. | ● *Δεν μπόρεσε να αντισταθεί στα* ***κάλλη*** *της.* |
| ***καλλονὴ*** | ● **(α)** ωραιότητα (=κάλλος, ομορφιά). | ● *Αυτή η γυναίκα είναι απερίγραπτης* ***καλλονής****.* |
| ● **(β)** [συνεκδοχικά] οτιδήποτε εξαιρετικά ωραίο (=ομορφιά). | ● *Η Ελλάδα έχει πάμπολλες φυσικές* ***καλλονές****.* |
| ● **(γ)** [συνεκδοχικά] γυναίκα εξαιρετικής ομορφιάς. | ● *Στα νιάτα της πρέπει να ήταν αληθινή* ***καλλονή****.* |
| ***καλλιστεῖον*****(-*εία*)** | ● [στον πληθυντικό] διαγωνισμός ομορφιάς. | ● *Είναι πολύ όμορφη κοπέλα και διεκδικεί με αξιώσεις την πρώτη θέση στα* ***καλλιστεία****.*  |
| **Σ****Υ****Ν****Θ****Ε****Τ****Α** | ***καλοήθης*** | ● [ιατρ.] για νόσο ή όγκο που εμφανίζεται σε ήπια μορφή, δεν προξενεί σοβαρές αλλοιώσεις στους ιστούς και στις φυσιολογικές λειτουργίες του οργανισμού και δε συνιστά σοβαρό κίνδυνο για την υγεία. | ● *Οι εξετάσεις έδειξαν ότι ο όγκος είναι* ***καλοήθης****.* |
| ***καλοκαγαθία*** | ● στην κλασική αρχαιότητα, ο ιδεώδης τύπος ανθρώπου, που συνδύαζε το σωματικό κάλλος με την ηθική τελειότητα. | ● *Το ιδεώδες της παιδείας στην κλασική αρχαιότητα ήταν η* ***καλοκαγαθία****.* |
| ***καλοκαιρία*** | ● καλός καιρός, καλή κατάσταση της ατμόσφαιρας με ήλιο και χωρίς υγρασία. | ● *Σε όλη τη χώρα θα επικρατήσει αύριο* ***καλοκαιρία****.* |
| ***καλλιεπὴς*** | ● αυτός που μιλά ή / και γράφει με όμορφο τρόπο, που χειρίζεται κομψά τον λόγο (=ευφραδής). | ● *Ο πολιτικός αυτός είναι* ***καλλιεπής*** *ρήτορας.* |
| ***καλλιέπεια*** | ● [για τον γραπτό ή τον προφορικό λόγο] η χάρη, η κομψότητα και η γλαφυρότητα του ύφους (=καλλιλογία, κομψοέπεια).  | ● *Τις εκθέσεις αυτής της μαθήτριας χαρακτηρίζει η* ***καλλιέπεια****.* |
| ***καλλωπίζω*** | ● καθιστώ ωραία την όψη (=ομορφαίνω, ευπρεπίζω)· ‖ *καλλωπίζομαι*:προσφέρω τις απαραίτητες φροντίδες στο πρόσωπό μου, ώστε να γίνει ωραιότερο,ασχολούμαι με την εξωτερική μου εμφάνιση. | ● *Τόση ώρα η αδελφή μου κάθεται μπροστά στον καθρέφτη και* ***καλλωπίζεται****.* |
| ***καλλίφωνος*** | ● αυτός που έχει ωραία φωνή, που τραγουδάει ωραία. | ● *Έχω έναν θείο εξαιρετικά* ***καλλίφωνο****, ο οποίος έγινε αιτία να αγαπήσω από τα παιδικά μου χρόνια το καλό τραγούδι.* |
| ***καλλιφωνία*** | ● η ιδιότητα του καλλίφωνου. | ● *Η* ***καλλιφωνία*** *είναι μεγάλο προσόν για έ-ναν ψάλτη.* |
| ***καλλιγραφῶ*** | ● γράφω καλλιγραφικά, δηλαδή με όμορφη και κομψή γραφή, με ωραία γράμματα. | ● *Ένα* ***καλλιγραφημένο*** *κείμενο χαίρεσαι να το διαβάζεις.* |
| ***Καλλιρρόη*** | ● [μυθ.] όνομα πολλών γυναικών που σχετίζονται πάντοτε με το υγρό στοιχείο, όπως η κόρη του Ωκεανού, η κόρη του ποταμού Αχελώου, η κόρη του ποταμού Σκάμανδρου και μητέρα του Γανυμήδη κ.ά.· ‖ γυναικείο όνομα.  | ● *Η* ***Καλλιρρόη*** *ήταν μία από τις πιο σημαντικές κρήνες της αρχαίας Αθήνας.* |
| ***καλλιγραφία*** | ● τρόπος γραφής ιδιαίτερα φροντισμένος και κάπως περίτεχνος, που συνήθως ακολουθεί ένα υπόδειγμα γραμμάτων και αριθμών· ‖ το μάθημα κατά το οποίο οι μαθητές του δημοτικού σχολείου διδάσκονται πώς να γράφουν όμορφα και συμμετρικά. | ● *Γενικά στη ζωή μου επιζητώ την ομορφιά και η αγάπη μου για την* ***καλλιγραφία*** *είναι μία όψη αυτής της τάσης.* |
| ***καλλιτεχνία*** | ● **(α)** η δημιουργία έργων ωραίων, που προκαλούν την αισθητική απόλαυση του θεατή ή του ακροατή· τέχνη, καλλιτεχνική ενασχόληση. | ● *Η επιστήμη και η* ***καλλιτεχνία*** *είναι τομείς του πνευματικού πολιτισμού.* |
| ● **(β)** εργασία που εκτελείται με λεπτή τεχνική, επιμέλεια και καλαισθησία, που φανερώνει υψηλή αισθητική (=κομψοτεχνία). | ● *Αυτό το έπιπλο είναι δουλεμένο με αληθινή* ***καλλιτεχνία****.* |
| ***καλλιεργῶ*** | ● **(α)** εκτελώ ένα σύνολο γεωργικών εργασιών, που έχουν ως αποτέλεσμα την παραγωγή φυτικών προϊόντων. | ● *Αυτή η γεωργική έκταση* ***καλλιεργείται*** *με δημητριακά.* |
| ● **(β)** [μτφ.] κάνω κάτι να αναπτυχθεί (=αναπτύσσω). | ● *Τα παιχνίδια αυτά* ***καλλιεργούν*** *στα παιδιά πολεμικά ένστικτα.* |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***καλλιεργῶ*** | ● **(γ)** [βιολ.] προκαλώ την ανάπτυξη και τον πολλαπλασιασμό μικροοργανισμών ή τμήματος ιστών, στην κατάλληλη θερμοκρασία και σε ειδικό θρεπτικό περιβάλλον, για επιστημονικούς ή / και θεραπευτικούς σκοπούς. | ● *Στο εργαστήριο αυτό γίνεται έρευνα για την παρασκευή νέων φαρμάκων και* ***καλλιεργούνται*** *μικροοργανισμοί.* |
| ● **(δ)** [ειδικότερα] ασχολούμαι συστηματικά και επιμελώς με πολιτιστικό αγαθό, με στόχο να το αναπτύξω και να το διευρύνω. | ● *Οι αρχαίοι Έλληνες* ***καλλιέργησαν*** *σε ύψιστο βαθμό τις τέχνες και τα γράμματα.* |
| ● **(ε)** [μτφ.] φροντίζω για την ανάπτυξη και την τελειοποίηση μιας ικανότητας ή ιδιότητάς μου (=εξασκώ). | ● *Χάρη στους γονείς μου* ***καλλιέργησα*** *από μικρός το ταλέντο μου στη μουσική.* |

● **Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α****Π****Λ****Α** | **ΟΜΟΡΡΙΖΑ** | **σημασιεσ** | **παραδειγματα** |
| ***καλοσύνη*** | ● **(α)** η ιδιότητα του καλού ανθρώπου, που θέλει το καλό και την ευτυχία του συνανθρώπου του. | ● *H* ***καλοσύνη*** *είναι ζωγραφισμένη στο πρόσωπό του.* |
| ● **(β)** καλός καιρός. | ● *Όταν θα έχει* ***καλοσύνη****, θα πάμε στο νησί.* |
| ● **(γ1)** [συνεκδοχικά] οι καλές πράξεις, οι αγαθοεργίες, οι ευεργεσίες (=τα καλά). | ● *Κάνει πολλές* ***καλοσύνες****, χωρίς να το δείχνει.* |
| ● **(γ2)** οι υποκριτικές εκδηλώσεις ευγένειας και φιλίας. | ● *Τώρα που είναι και άλλοι μπροστά, αυτή είναι όλο* ***καλοσύνες****.* |
| ***καλοσυνάτος*** | ● **(α1)** αυτός που έχει καλό και ήπιο χαρακτήρα (=καλόκαρδος, καλόψυχος). | ● *Είναι* ***καλοσυνάτος*** *άνθρωπος και δε θα αρνηθεί να σε βοηθήσει.* |
| ● **(α2)** αυτός που ανήκει ή που ταιριάζει σε έναν καλοσυνάτο άνθρωπο. | ● *Με κοίταξε με* ***καλοσυνάτο*** *βλέμμα.* |
| ● **(β)** ήπιος, αίθριος καιρός. | ● *Από χθες ο καιρός είναι* ***καλοσυνάτος****.* |
| ***καλλυντικό*** | ● οποιοδήποτε φυσικό ή χημικό παρασκεύασμα χρησιμοποιείται για την περιποίηση και τον καλλωπισμό του προσώπου, του σώματος, των μαλλιών, των νυχιών κ.λπ. | ● *Αυτά τα* ***καλλυντικά*** *είναι κατάλληλα για λιπαρές επιδερμίδες.* |
| **Σ****Υ****Ν****Θ****Ε****Τ****Α** | ***καλοδέχομαι*** | ● **(α)** υποδέχομαι κάποιον με προθυμία και με ευγένεια. | ● *Αν και ήταν προχωρημένη ώρα, μας* ***καλοδέχτηκαν*** *στο σπίτι τους.* |
| ● **(β)** ακούω ή πληροφορούμαι με ευχαρίστηση και ευνοϊκή διάθεση (=χαιρετίζω). | ● *Έδειξε να* ***καλοδέχεται*** *την πρότασή μου.* |
| ***καλοθρεμμένος*** | ● αυτός που έχει τραφεί καλά, με τροφή πλούσια σε ποσότητα και καλή σε ποιότητα. | ● *Βλέπω ότι στο πτηνοτροφείο αυτό όλες οι γαλοπούλες είναι* ***καλοθρεμμένες****.* |
| ***καλολογικός*** | ● αυτός που σχετίζεται με την καλολογία, δηλαδή με την ωραία και κομψή έκφραση· ‖ *καλολογικά στοιχεία*: τα εκφραστικά στοιχεία που κοσμούν το ύφος ενός κειμένου (κοσμητικά επίθετα, παρομοιώσεις, μεταφορές κ.λπ.). | ● *Θα βρούμε τα* ***καλολογικά*** *στοιχεία του ποιήματος και θα σχολιάσουμε τη λειτουργία τους.* |
| ***καλομαθαίνω*** | ● **(α)** [μτβ.] συνηθίζω κάποιον στην άνεση και στην καλοπέραση, τον εθίζω στην τρυφή και στην ευκολία (=κακομαθαίνω, κακοσυνηθίζω). | ● *Φαίνεται ότι τον είχαν* ***καλομάθει*** *οι γονείς του, γι’ αυτό τώρα που μένει μόνος του δυσκολεύεται.* |
| ● **(β)** [αμτβ.] συνηθίζω στην ευκολία, στην άνεση και στη φροντίδα, γίνομαι νωθρός και τρυφηλός από την καλοπέραση (=κακομαθαίνω, κακοσυνηθίζω). | ● *Ο γιος σας είναι πολύ* ***καλομαθημένος****· τα θέλει όλα στο χέρι.* |
| ***καλοπιάνω*** | ● πιάνω με το καλό κάποιον, προσπαθώ να του φανώ ευχάριστος με λόγια ή με έργα, με απώτερο σκοπό να πετύχω κάτι, να εξυπηρετήσω κάποιο συμφέρον μου. | ● *Κοίταξε να τον* ***καλοπιάσεις****, μήπως σου κάνει τη χάρη.* |
| ***καλόπιστος*** | ● **(α)** αυτός που αντιμετωπίζει κάποιον ή κάτι με εμπιστοσύνη και χωρίς προκαταλήψεις (=καλοπροαίρετος, ανυστερόβουλος). | ● *Νομίζω ότι με την άποψη αυτή θα συμφωνούσε κάθε* ***καλόπιστος*** *συζητητής.* |
| ● **(β)** [γενικότερα, για πράξεις, ενέργειες κ.λπ.] αυτός που γίνεται ή συντελείται με καλή πίστη και ειλικρίνεια, χωρίς δόλο και υστεροβουλία. | ● *Δέχομαι κάθε αρνητική κριτική, αρκεί να είναι* ***καλόπιστη****.* |
| ***καλοτάξιδος*** | ● ευχή σε νέο πλοίο και γενικότερα σε μεταφορικό μέσο, τα ταξίδια που θα κάνει να είναι ασφαλή και ευχάριστα. | ● *Όλοι ευχήθηκαν το νεότευκτο πλοίο να είναι* ***καλοτάξιδο****.* |
| ***καλορίζικος*** | ● καλότυχος, κυρίως ως ευχή με την ευκαιρία ενός ευχάριστου γεγονότος, που θεωρείται απαρχή μιας νέας ζωής, μιας νέας περιόδου.  | ●***Καλορίζικο*** *το σπίτι!* |
| ***καλοπέραση*** | ● ζωή χωρίς στερήσεις και στενοχώριες. | ● *H πολλή* ***καλοπέραση*** *κάνει συνήθως τον άνθρωπο μαλθακό.* |
| ***καλλιμάρμαρος*** | ●[αρχαιοπρεπές]αυτόςπουέχειοικοδομηθείμεόμορφα μάρμαρα, που διαθέτει όμορφα μάρμαρα· ‖ *Καλλιμάρμαρο:* το Παναθηναϊκό Στάδιο. | ● *Κάθε χρόνο ο τερματισμός του διεθνούς μαραθωνίου δρόμου της Αθήνας γίνεται στο* ***Καλλιμάρμαρο****.* |